***Informatívna správa***

*z X. (mimoriadneho) rokovania Mestského zastupiteľstva v Košiciach   
zo dňa 6.11.2019*

**Správa o činnosti Útvaru hlavného kontrolóra mesta Košice**

*MZ vzalo* *na vedomie* Správu o činnosti a výsledkoch kontrol od IX. zasadnutia MZ v Košiciach, ktorá obsahuje výsledky z kontrol:

- Mesto Košice – Magistrát mesta Košice Trieda SNP 48/A Košice,

- Základná škola Ľ. Podjavorinskej 1 Košice,

- Základná škola s materskou školou Želiarska 4 Košice.

**Akčný plán Programu rozvoja mesta Košice na roky 2019 – 2021**

*MZ schválilo* Akčný plán Programu rozvoja mesta Košice na roky 2019 - 2021.

**Informácia o výsledkoch výberového konania a voľba členov štatutárneho orgánu v obchodnej spoločnosti Mestské lesy Košice a. s.**

*MZ vzalo na vedomie* *A*, informáciu o výsledku výberového konania na obsadenie funkcie riaditeľa spoločnosti, ktoré bolo vyhlásené dňa 15.08.2019,

*B, odvolalo* z funkcie člena predstavenstva Ing. Františka Beliho,

*C, menovalo* do funkcie člena predstavenstva Ing. Františka Beliho,

*D, odporúčalo* určiť na základe výsledku výberového konania za riaditeľa spoločnosti Ing. Františka Beliho,

*E, žiadalo* a) riaditeľa spoločnosti predložiť na rokovanie samosprávnych orgánov mesta Košice prepracovaný dokument „Stratégia rozvoja podniku 2020 - 2023“, ktorým sa prezentoval na verejnom a neverejnom vypočutí, doplnený o reálne skutočnosti a strategické plány spoločnosti v termíne do   
3 mesiacov od menovania do funkcie, b) riaditeľa spoločnosti predložiť na rokovanie samosprávnych orgánov mesta Košice informáciu „Odpočet plnenia stratégie“ v termíne od menovania do funkcie, vždy po ukončení každého pol roka.

**Informácia o výsledkoch výberového konania a voľba členov štatutárneho orgánu v príspevkovej organizácii Správa mestskej zelene v Košiciach**

*MZ vzalo na vedomie* *A*, informáciu o výsledku výberového konania na obsadenie funkcie riaditeľa organizácie, ktoré bolo vyhlásené dňa 15.08.2019,

*B, odvolalo* z funkcie štatutára organizácie - povereného zastupovaním štatutárneho orgánu príspevkovej organizácie Ing. Martu Popríkovú,

*C, menovalo* do funkcie riaditeľa príspevkovej organizácie Ing. Martu Popríkovú,

*D,* *žiadalo* a) riaditeľa organizácie predložiť na rokovanie samosprávnych orgánov mesta Košice prepracovaný dokument „Stratégia rozvoja podniku 2020 - 2023“, ktorým sa prezentoval na verejnom a neverejnom vypočutí, doplnený o reálne skutočnosti a strategické plány organizácie v termíne do   
3 mesiacov od menovania do funkcie, b) riaditeľa organizácie predložiť na rokovanie samosprávnych orgánov mesta Košice informáciu „Odpočet plnenia stratégie“ v termíne od menovania do funkcie, vždy po ukončení každého pol roka.“

**Informácia o výsledkoch výberového konania a voľba členov štatutárneho orgánu v príspevkovej organizácii Knižnica pre mládež mesta Košice**

*MZ vzalo na vedomie* *A*, informáciu o výsledku výberového konania na obsadenie funkcie riaditeľa organizácie, ktoré bolo vyhlásené dňa 15.08.2019,

*B, odvolalo* z funkcie štatutára organizácie - povereného zastupovaním štatutárneho orgánu príspevkovej organizácie PhDr. Kamilu Prextovú,

*C, menovalo* do funkcie riaditeľa príspevkovej organizácie PhDr. Kamilu Prextovú,

*D,* *žiadalo* a) riaditeľa organizácie predložiť na rokovanie samosprávnych orgánov mesta Košice prepracovaný dokument „Stratégia rozvoja podniku 2020 - 2023“, ktorým sa prezentoval na verejnom a neverejnom vypočutí, doplnený o reálne skutočnosti a strategické plány organizácie v termíne do   
3 mesiacov od menovania do funkcie, b) riaditeľa organizácie predložiť na rokovanie samosprávnych orgánov mesta Košice informáciu „Odpočet plnenia stratégie“ v termíne od menovania do funkcie, vždy po ukončení každého pol roka.

**Informácia o výsledkoch výberového konania a voľba členov štatutárneho orgánu v rozpočtovej organizácii Stredisko sociálnej pomoci mesta Košice**

*MZ vzalo na vedomie* *A,* informáciu o výsledku výberového konania na obsadenie funkcie riaditeľa organizácie, ktoré bolo vyhlásené dňa 15.08.2019,

*B, odvolalo* z funkcie štatutára organizácie - povereného zastupovaním štatutárneho orgánu rozpočtovej organizácie Mgr. Zdenu Slovikovú,

*C, menovalo* do funkcie riaditeľa rozpočtovej organizácie Mgr. Zdenu Slovikovú,

*D,* *žiadalo* a) riaditeľa organizácie predložiť na rokovanie samosprávnych orgánov mesta Košice prepracovaný dokument „Stratégia rozvoja podniku 2020 - 2023“, ktorým sa prezentoval na verejnom a neverejnom vypočutí, doplnený o reálne skutočnosti a strategické plány organizácie v termíne do   
3 mesiacov od menovania do funkcie, b) riaditeľa organizácie predložiť na rokovanie samosprávnych orgánov mesta Košice informáciu „Odpočet plnenia stratégie“ v termíne od menovania do funkcie, vždy po ukončení každého pol roka.

**Zámer mesta Košice zvyšovať majetkovú účasť mesta Košice v spoločnosti Východoslovenská vodárenská spoločnosť a.s**.

*MZ schválilo* *A,* zámer mesta Košice zvyšovať majetkovú účasť mesta Košice v spoločnosti Východoslovenská vodárenská spoločnosť, a.s. (ďalej len „VVS“), IČO: 36570460, Komenského 50, 042 48 Košice formou odkupovania akcií od súčasných akcionárov VVS za 3,35 €/akciu v počte do   
44 776 ks ročne,

*B, žiadalo* primátora mesta Košice zapracovať do návrhu programového rozpočtu mesta Košice na rok 2020 výdavkové finančné operácie – nákup majetkových účastí VVS do sumy maximálne 150 tis. €/rok.

**Príprava projektu v rámci výzvy Európskej komisie v programe Urban Innovative Actions (UIA)**

*MZ schválilo*

*A,* zapojenie sa mesta Košice do výzvy Európskej komisie v programe Urban Innovative Actions (UIA),

*B,* zabezpečenie prípravy a vypracovania projektu pre podanie žiadosti v lehote do 12.12.2019,

*C,* predloženie projektu na finálne schválenie mestskému zastupiteľstvu na rokovanie dňa 12.12.2019.

**Memorandum o spolupráci medzi mestom Košice a Slovenským zväzom ľadového hokeja pri zabezpečovaní organizácie a prípravy Olympijskej kvalifikácie v ľadovom hokeji na Zimné olympijské hry 2022**

*MZ schválilo* memorandum o spolupráci medzi mestom Košice a Slovenským zväzom ľadového hokeja pri zabezpečovaní organizácie a prípravy Olympijskej kvalifikácie v ľadovom hokeji na Zimné olympijské hry 2022, podľa predloženého návrhu.

**Informatívna správa o realizácii karanténnej stanice a zabezpečovaní veterinárnej asanačnej služby**

*MZ vzalo* *na vedomie* informatívnu správu o realizácii karanténnej stanice a zabezpečovaní veterinárnej asanačnej služby podľa aktualizovaného predloženého návrhu.

<https://www.kosice.sk/mesto/samosprava/mestske-zastupitelstvo/2018-2022/zasadnutie/12/uznesenia>

Košice, 4.12.2019

Spracovala: Mgr. Mária Petriková