**Kontrola plnenia uznesení**

Kontrola plnenia uznesení je predložená ako stály bod programu rokovania.

Uznesenia z  IX. rokovania Miestneho zastupiteľstva Mestskej časti Košice-Sídlisko KVP konaného dňa 14.11.2019 navrhujeme zaradiť do splnených úloh a úloh v plnení takto:

**Splnené úlohy:**

**101 zo dňa 14.11.2019** MieZ MČ Košice-Sídlisko KVP schvaľuje

Všeobecne záväzné nariadenie č. 26/2019, ktorým sa vyhradzujú miesta a ustanovujú podmienky na umiestňovanie volebných plagátov počas volebnej kampane na verejnom priestranstve Mestskej časti Košice-Sídlisko KVP podľa predloženého návrhu.

Spôsob splnenia: Po schválení miestnym zastupiteľstvom bolo všeobecne záväzné nariadenie vyvesené na úradnej tabuli za účelom jeho vyhlásenia, účinnosť nadobudne dňa 05.12.2019. Súčasne bola pri vstupe do budovy zriadená plocha na umiestňovanie volebných plagátov počas volebnej kampane.

**105/b zo dňa 14.11.2019** MieZ MČ Košice-Sídlisko KVP schvaľuje

zmenu Zásad nakladania s finančnými prostriedkami Mestskej časti Košice-Sídlisko KVP podľa predloženého návrhu.

Spôsob splnenia: Schválené zmeny boli zapracované do Zásad nakladania s finančnými prostriedkami Mestskej časti Košice-Sídlisko KVP a zaslané všetkým poslancom miestneho zastupiteľstva, uznesenie bolo splnené.

**105/c zo dňa 14.11.2019** MieZ MČ Košice-Sídlisko KVP schvaľuje

V. zmenu rozpočtu mestskej časti Košice-Sídlisko KVP na rok 2019 podľa predloženého návrhu.

Spôsob splnenia: Schválená zmena bola zapracovaná do rozpočtu Mestskej časti Košice-Sídlisko KVP na rok 2019, uznesenie bolo splnené.

**105/d zo dňa 14.11.2019** MieZ MČ Košice-Sídlisko KVP schvaľuje

doplnenie a zmenu Zásad informovanosti občanov prostredníctvom komunikačných prostriedkov Mestskej časti Košice-Sídlisko KVP podľa predloženého návrhu.

Spôsob splnenia: Schválené doplnenie a zmeny boli zapracované do Zásad informovanosti občanov prostredníctvom komunikačných prostriedkov Mestskej časti Košice-Sídlisko KVP a  zaslané všetkým poslancom miestneho zastupiteľstva, uznesenie bolo splnené.

**Úlohy v plnení:**

**100 zo dňa 14.11.2019** MieZ MČ Košice-Sídlisko KVP

a) **vyhlasuje** voľbu kontrolóra Mestskej časti Košice-Sídlisko KVP v súlade s  ustanovením § 18a zákona SNR č.

369/1990 Zb. o obecnom zriadení v znení neskorších predpisov, ktorá sa bude konať dňa 30.01.2020

b) **splnomocňuje** starostu Mestskej časti Košice-Sídlisko KVP

zverejniť vyhlásenie dňa konania voľby najneskôr 40 dní pred dňom konania voľby na úradnej tabuli mestskej časti,

webovom sídle mestskej časti a v masovokomunikačných prostriedkoch (tlač, rozhas, televízia) podľa § 18a ods. 2

zákona SNR č. 369/1990 Zb. o obecnom zriadení v znení neskorších predpisov

c) **určuje** rozsah výkonu funkcie kontrolóra Mestskej časti Košice-Sídlisko KVP : 90 % pracovný úväzok

d) **schvaľuje** spôsob a vykonanie voľby kontrolóra Mestskej časti Košice-Sídlisko KVP a náležitosti prihlášky

kandidátov na funkciu kontrolóra mestskej časti takto :

1. Voľba kontrolóra Mestskej časti Košice-Sídlisko KVP sa uskutoční verejným hlasovaním poslancov Miestneho

zastupiteľstva Mestskej časti Košice-Sídlisko KVP na zasadnutí miestneho zastupiteľstva.

2. Kvalifikačné predpoklady na výkon funkcie kontrolóra mestskej časti :

- ukončené minimálne úplné stredné vzdelanie

3. Náležitosti písomnej prihlášky :

- meno a priezvisko, adresa trvalého pobytu

- profesijný životopis s prehľadom doterajšej praxe s uvedením pracovnej pozície

- úradne osvedčenú fotokópiu dokladu o najvyššom dosiahnutom vzdelaní

- údaje potrebné na vyžiadanie výpisu z registra trestov podľa § 10 ods. 4 písm. a) zákona č. 330/2007 Z. z.

o  registri trestov a  o  zmene a  doplnení niektorých zákonov

- čestné vyhlásenie kandidáta o tom, že má spôsobilosť na právne úkony v  plnom rozsahu

- súhlas so zverejnením a spracovaním osobných údajov podľa zákona č. 18/2018 Z. z. o ochrane osobných

údajov a o zmene a doplnení niektorých zákonov na účel vykonania voľby v miestnom zastupiteľstve

4. Termín ukončenia doručenia prihlášok : do 16.01.2020 do 15:30 hodiny

5. Miesto a spôsob doručenia prihlášok :

Kandidát na funkciu kontrolóra Mestskej časti Košice-Sídlisko KVP musí písomnú prihlášku spolu

s požadovanými dokladmi odovzdať najneskôr 14 dní pred dňom konania voľby na Miestny úrad MČ Košice

-Sídlisko KVP.

Pri osobnom odovzdaní – do kancelárie 1. kontaktu Miestneho úradu MČ Košice-Sídlisko KVP, Trieda KVP 1,

1. poschodie, č. dverí 1.

Pri odovzdaní poštou na adresu – Miestny úrad MČ Košice-Sídlisko KVP, Trieda KVP 1, 040 23 Košice.

Rozhodujúcim je dátum a hodina doručenia, nie dátum poštovej podacej pečiatky.

Zalepenú obálku je potrebné označiť **„Voľba kontrolóra mestskej časti - neotvárať“.**

e) **volí** Komisiu na posúdenie náležitosti prihlášok kandidátov na funkciu kontrolóra

Mestskej časti Košice-Sídlisko KVPv zložení členov mandátovej komisie.

f) **ukladá** Komisii na posúdenie náležitosti prihlášok kandidátov na funkciu kontrolóra

Mestskej časti Košice-Sídlisko KVP, aby po posúdení náležitosti prihlášok kandidátov

na funkciu kontrolóra mestskej časti predložila Miestnemu zastupiteľstvu Mestskej časti

Košice-Sídlisko KVP zoznam kandidátov na funkciu kontrolóra mestskej časti za účelom

vykonania voľby.

**102 zo dňa 14.11.2019** MieZ MČ Košice-Sídlisko KVP

v súlade s § 9a ods. 9 zákona č. 138/1991 Zb. o majetku obcí v znení neskorších právnych predpisov, Štatútom mesta Košice a Zásadami hospodárenia a nakladania s majetkom Mestskej časti Košice – Sídlisko KVP **schvaľuje** nájom nebytových priestorov o výmere 408,70 m², nachádzajúcich sa v budove OC IV na Cottbuskej ulici č. 36, Košice, súpisné číslo II. 1560 postavenej na pozemku registra C KN, parcelné číslo 3755/16 a nájom časti pozemku registra C KN parcela č. 3755/699 o výmere 191,77 m², k. ú. Grunt zapísané v LV č. 965, pre Slovenskú poštu, a. s., IČO 36 631 124, z dôvodu hodného osobitného zreteľaza nájomné vo výške 32 Eur/m2/rok za nebytové priestory a 0,13 Eur/m2/rok za pozemok na dobu určitú 5 rokov.

Osobitný zreteľ spočíva jednak v subjekte nájomcu, ktorým je poskytovateľ univerzálnej služby a vykonávateľ poštového platobného styku pre obyvateľov mestskej časti a taktiež v dĺžke trvania nájomného vzťahu – doba určitá v trvaní päť rokov.

**103 zo dňa 14.11.2019** MieZ MČ Košice-Sídlisko KVP

v súlade s § 9a ods. 9 zákona č. 138/1991 Zb. o majetku obcí v znení neskorších právnych predpisov, Štatútom mesta Košice a Zásadami hospodárenia a nakladania s majetkom Mestskej časti Košice – Sídlisko KVP **schvaľuje** Dodatok č. 2 k Nájomnej zmluve č. 25/6/93 uzavretej medzi Mestskou časťou Košice – Sídlisko KVP, ako prenajímateľom, a Slovnaft a. s., ako nájomcom, z dôvodu hodného osobitného zreteľa.

Osobitný zreteľ spočíva v rozšírení predmetu nájmu o parcelu č. 3755/829, ktorá slúži pre potreby nájomcu, a preto uzavretie nájomnej zmluvy s iným nájomcom by nemuselo viesť k dosiahnutiu zamýšľaného cieľa. Osobitný zreteľ tiež spočíva v úprave dĺžky trvania nájomného vzťahu – nájom na dobu určitú v trvaní päť rokov s právom opcie na ďalších päť rokov, a to z dôvodu vložených investícií nájomcu a povahe podnikateľskej činnosti nájomcu, keďže ide o jedinú čerpaciu stanicu na území Mestskej časti Košice – Sídlisko KVP.

**104 zo dňa 14.11.2019** MieZ MČ Košice-Sídlisko KVP schvaľuje

žiadosť o dotáciu pre HK Sršne Košice – hokejový mládežnícky klub, Občianske združenie, Omská 2, 040 01 Košice na úhradu prenájmu ľadovej plochy na hokejové tréningy hokejovej prípravky vo výške 1 000,- €.

Spracovali :

Ing. Roman Matoušek, zástupca starostu

JUDr. Magdaléna Balážová, právne oddelenie