**Dôvodová správa**

Miestne zastupiteľstvo Mestskej časti Košice- Sídlisko KVP v súlade s § 9a ods.9 zákona č.138/1991 Zb. o majetku obcí v znení neskorších právnych predpisov, Štatútom mesta Košice a Zásadami hospodárenia a nakladania s majetkom MČ Košice- Sídlisko KVP na svojom IX. zasadnutí dňa 14.11.2019, schválilo uznesením č. 103 Dodatok č. 2 k Nájomnej zmluve č. 25/6/93 uzavretej medzi Mestskou časťou Košice-Sídlisko KVP ako prenajímateľom, a Slovnaft a. s. ako nájomcom, z dôvodu hodného osobitného zreteľa.

Na základe dožiadania nájomcu o doplnenie predmetu nájmu o pozemky, kde je umiestnený totem vrátane elektrickej prípojky, predkladáme návrh na doplnenie predmetu nájmu nasledovne.

Schválený predmet nájmu: parcely nachádzajúce sa na liste vlastníctva č. 965 vedenom katastrálnym odborom Košice, v katastrálnom území Grunt nasledovne:

č.3755/10 o výmere 4 794 m2, druh pozemku zastavané plochy a nádvoria,

č.3755/32 o výmere 406 m2, druh pozemku zastavané plochy a nádvoria,

č.3755/33 o výmere 337 m2, druh pozemku zastavané plochy a nádvoria,

č.3755/34 o výmere 127 m2, druh pozemku zastavané plochy a nádvoria,

č.3755/559 o výmere 124 m2, druh pozemku zastavané plochy a nádvoria,

č.3755/829 o výmere 573 m2, druh pozemku zastavané plochy a nádvoria.

Predmetom nájomnej zmluvy toho času nie je časť parcely č. 3746 o výmere 11 m2, časť parcely č. 3747 o výmere 9 m2 a časť parcely č. 3755/828 o výmere 73 m2 v k. ú. Grunt. Na uvedených pozemkoch sú uložené inžinierske siete nájomcu o celkovej výmere 93 m2.

**Schválená výška nájmu 53 472,40 €/rok:**

|  |  |  |  |  |
| --- | --- | --- | --- | --- |
|  |  |  | **Eur/m2/rok- min. výška nájmu podľa štatútu mesta Košice** | |
| **Zmluva/Dodatok** | **parcela** | **m2** | **Eur** | **výška** |
|  |  |  | **za m2/rok** | **nájmu rok /Eur** |
| **schválený** | 3755/10 | 4 794,00 | 8 | 38 352,00 |
| **nájom** | 3755/32 | 406 | 10,6 | 4 303,60 |
|  | 3755/33 | 337 | 10,6 | 3 572,20 |
|  | 3755/34 | 127 | 10,6 | 1 346,20 |
|  | 3755/559 | 124 | 10,6 | 1 314,40 |
|  | 3755/829 | 573 | 8 | 4 584,00 |
|  |  | 6 361,00 |  | **53 472,40** |
| **Zdroj: vlastné spracovanie** | | | | |

**Doplnenie výmery – inžinierske siete :**

|  |  |  |  |  |
| --- | --- | --- | --- | --- |
|  |  |  | **Eur/m2/rok- min. výška nájmu podľa štatútu mesta Košice** | |
| **Zmluva/Dodatok** | **parcela** | **m2** | **Eur** | **výška** |
|  |  |  | **za m2/rok** | **nájmu rok /Eur** |
| **doplnené parcely** |  |  |  |  |
| inžinierske siete | 3746 | 11,0 | 8,0 | 88,00 |
|  | 3747 | 9,0 | 8,0 | 72,00 |
|  | 3755/828 | 73,0 | 8,0 | 584,00 |
|  |  |  |  |  |
|  |  | **93,0** |  | **744,00** |
| **Zdroj: vlastné spracovanie** | | | | |

**Celková výška nájmu po doplnení výmery na inžinierske siete : 54 216,40 Eur/rok**

Na základe vyššie uvedených skutočností predkladáme tento návrh na doplnenie časti pozemkov do Dodatku č. 2 k Nájomnej zmluve č. 25/6/93 uzavretej medzi Mestskou časťou Košice – Sídlisko KVP ako prenajímateľom, a Slovnaft a. s. ako nájomcom, a to z dôvodu hodného osobitného zreteľa.

Osobitný zreteľ spočíva v doplnení predmetu nájmu o časti parcely č. 3746, 3747, 3755/828, ktoré slúžia pre potreby nájomcu, a preto uzavretie nájomnej zmluvy s iným nájomcom by nemuselo viesť k dosiahnutiu zamýšľaného cieľa. Osobitný zreteľ tiež spočíva v úprave dĺžky trvania nájomného vzťahu – nájom na dobu určitú v trvaní päť rokov s právom opcie na ďalších päť rokov, a to z dôvodu vložených investícií nájomcu a povahe podnikateľskej činnosti nájomcu, keďže ide o jedinú čerpaciu stanicu na území Mestskej časti Košice – Sídlisko KVP.

Spracovala: Ing. Urbanová